“รพ.ธนบุรี 2” ก้าวสู่ปีที่26 แทนคำขอบคุณจากใจ
"รพ.ธนบุรี 2" ก้าวสู่ปีที่26 แทนคำขอบคุณจากใจ ณ ลานอเนกประสงค์ ชั้น 1 อาคาร 2 โรงพยาบาลธนบุรี 2 เมื่อเร็วๆ นี้
21 มี.ค. 2562

คุณเฉลิมกุล อภิบุณโยภาส ผู้อำนวยการโรงพยาบาลธนบุรี 2 ในเครือ บริษัท ธนบุรี เฮลท์แคร์ กรุ๊ป จำกัด (มหาชน) หรือ THG พร้อมด้วย คุณเรวดี ไผ่เกาะ ผู้อำนวยการสายบริหาร และคณะผู้บริหารฉลองครบรอบ “ก้าวสู่ปีที่26 แทนคำขอบคุณจากใจ  เป็นอีกหนึ่งความภาคภูมิใจที่ได้ดูแลสุขภาพประชาชนในเขตทวีวัฒนา เขตภาษีเจริญ และปริมณฑลฝั่งตะวันตก มาตลอด 26 ปี รพ.ธนบุรี 2 ไม่หยุดนิ่งที่จะพัฒนาการแพทย์ให้ก้าวล้ำทันสมัย เพื่อรองรับการรักษาที่ปัจจุบันมีความซับซ้อนมากขึ้น
โดยภายในงานได้จัดทำบุญถวายภัตตาหารเพลแด่พระภิกษุ และแจกคัพเค้กให้แก่ผู้ที่มารับบริการผู้ป่วยนอก และผู้ที่พักรักษาในห้องพักผู้ป่วยใน เพื่อเป็นการแทนคำขอบคุณที่ให้ความไว้วางใจในบริการ ซึ่งบรรยากาศเป็นไปด้วยความอบอุ่น ณ ลานอเนกประสงค์ ชั้น 1 อาคาร 2 โรงพยาบาลธนบุรี 2 เมื่อเร็วๆ นี้